N á v r h

**NARIADENIE VLÁDY**

**Slovenskej republiky**

z ............. 2017

**o podmienkach poskytovania podpory v rámci spoločnej organizácie trhu s vínom**

Vláda Slovenskej republiky podľa [§ 2 ods. 1 písm. k) zákona č. 19/2002 Z. z.](http://www.zakonypreludi.sk/zz/2002-19#f5882130), ktorým sa ustanovujú podmienky vydávania aproximačných nariadení vlády Slovenskej republiky
v znení zákona č. [207/2002 Z. z.](http://www.zakonypreludi.sk/zz/2002-207) nariaďuje:

§ 1

**Predmet úpravy**

Toto nariadenie vlády upravuje podmienky poskytovania podpory v rámci spoločnej organizácie trhu s vínom[[1]](#footnote-1)**)** (ďalej len „podpora“) na tieto opatrenia:

1. propagácia,
2. reštrukturalizácia vinohradu,
3. poistenie úrody,
4. investície.

§ 2

**Spoločné podmienky**

1. Žiadosť o podporu sa podáva Pôdohospodárskej platobnej agentúre (ďalej len „agentúra“). Podporu možno poskytnúť len žiadateľovi, ktorý
	1. má vysporiadané finančné vzťahy so štátnym rozpočtom,
	2. neporušil v predchádzajúcich troch rokoch pred podaním žiadosti o podporu zákaz nelegálneho zamestnávania podľa osobitného predpisu,[[2]](#footnote-2)**)**
	3. nemá evidované nedoplatky poistného na zdravotnom poistení, nedoplatky poistného
	na sociálnom poistení a nedoplatky na povinných príspevkoch na starobnom dôchodkovom sporení,
	4. nemá evidované nedoplatky na povinných príspevkoch na starobnom dôchodkovom sporení v zahraničí,
	5. nie je v likvidácii ani v reštrukturalizácii, na jeho majetok nie je vyhlásený konkurz, nie je naň vedené konkurzné konanie, nebolo naň v predchádzajúcom roku pred podaním žiadosti zastavené konkurzné konanie pre nedostatok majetku a ani naň nebol v predchádzajúcom roku pred podaním žiadosti o podporu pre nedostatok majetku zrušený konkurz,
	6. nie je voči nemu vedený výkon rozhodnutia,[[3]](#footnote-3)**)**
	7. nemá právoplatne uložený trest zákazu prijímať dotácie alebo subvencie[[4]](#footnote-4)),
	8. nemá právoplatne uložený trest zákazu prijímať pomoc a podporu poskytovanú z fondov Európskej únie.[[5]](#footnote-5))
2. Žiadateľ o podporu, ktorému agentúra schválila žiadosť o podporu podľa odseku 1, je povinný uskutočňovať výber dodávateľa tovarov, stavebných prác a výber poskytovateľa služieb určených na vykonanie opatrení podľa [§ 1](http://www.zakonypreludi.sk/zz/2015-63#f7366982) tak, aby bola zachovaná hospodárnosť, efektívnosť a účinnosť[[6]](#footnote-6)) výdavkov vynaložených na ich vykonanie v rozsahu, v akom žiada o poskytnutie podpory.
3. Žiadateľ o podporu preukazuje splnenie podmienok
	1. podľa odseku 1 písm. a) písomným čestným vyhlásením, že má vysporiadané finančné vzťahy so štátnym rozpočtom, a originálnym potvrdením miestne príslušného daňového úradu a colného úradu, nie starším ako tri mesiace, že žiadateľ nemá daňové nedoplatky alebo nedoplatok na cle,
	2. podľa odseku 1 písm. b), c) a e) originálom potvrdenia príslušného orgánu alebo inštitúcie nie staršieho ako tri mesiace,
	3. podľa odseku 1 písm. d) písomným čestným vyhlásením,
	4. podľa odseku 1 písm. f) písomným čestným vyhlásením, že voči nemu nie je vedený výkon rozhodnutia,
	5. podľa odseku 1 písm. g) a h) originálom výpisu z registra trestov nie starším ako tri mesiace,
	6. podľa odseku 2 najmenej tromi cenovými ponukami od potenciálnych dodávateľov a zdôvodnením výberu dodávateľa k jednotlivým oprávneným výdavkom; to neplatí, ak ide o žiadateľa o podporu na vykonanie opatrenia podľa [§ 1](http://www.zakonypreludi.sk/zz/2015-63#f7366982) písm. b).
4. Podpora sa žiadateľovi o podporu poskytne[[7]](#footnote-7)**)** v lehote podľa osobitného predpisu.[[8]](#footnote-8))

§ 3

**Propagácia**

Propagácia zahŕňa informačné opatrenia a propagačné opatrenia

1. v členskom štáte Európskej únie (ďalej len „členský štát“),
2. v inom ako členskom štáte Európskej únie (ďalej len „tretí štát“).

§ 4

**Poskytovanie podpory na propagáciu v členskom štáte**

1. Podporu na propagáciu v členskom štáte[[9]](#footnote-9)) možno poskytnúť žiadateľovi, ktorý splnil podmienky podľa § 7 ods. 2 až 4 a ktorý
2. združuje podnikateľov[[10]](#footnote-10)) v sektore vinárstva na území Slovenskej republiky alebo ktorý združuje organizácie takýchto podnikateľov,
3. má najmenej tri roky skúseností s propagáciou vína,
4. je organizáciou výrobcov[[11]](#footnote-11)) uznanou v sektore vinárstva, združením organizácií výrobcov[[12]](#footnote-12)) uznaným v sektore vinárstva alebo medziodvetvovou organizáciou[[13]](#footnote-13)) uznanou v sektore vinárstva a
5. vznikol pred viac ako piatimi rokmi pred podaním žiadosti podľa § 6.
6. Podporu na propagáciu v členskom štáte možno poskytnúť na opatrenie, ktoré je zamerané na poskytovanie informácií spotrebiteľom ohľadom systému Európskej únie vzťahujúceho sa na chránené označenia pôvodu a chránené zemepisné označenia, na zodpovednú konzumáciu vína a na riziká spojené s konzumáciou alkoholu formou
7. informačnej kampane,
8. účasti na podujatí, veľtrhu a výstave konaných na území Slovenskej republiky alebo na území iného členského štátu.

§ 5

**Poskytovanie podpory na propagáciu v treťom štáte**

1. Podporu na propagáciu v treťom štáte[[14]](#footnote-14)) možno poskytnúť žiadateľovi, ktorý má najmenej tri roky skúseností s propagáciou vína, splnil podmienky podľa § 7 ods. 2 až 4 a ktorý
2. vznikol pred viac ako piatimi rokmi pred podaním žiadosti podľa § 6, združuje podnikateľov v sektore vinárstva na území Slovenskej republiky alebo ktorý združuje organizácie takýchto podnikateľov a je organizáciou výrobcov uznanou v sektore vinárstva, združením organizácií výrobcov uznaným v sektore vinárstva alebo medziodvetvovou organizáciou uznanou v sektore vinárstva alebo
3. je podnikateľom10), ktorý najmenej päť rokov vyrába víno.
4. Podpora na propagáciu v treťom štáte sa poskytuje na
5. opatrenia zamerané na styk s verejnosťou, propagáciu alebo reklamu, ktoré poukazujú najmä na vysokú úroveň výrobkov z Európskej únie, predovšetkým z hľadiska kvality, bezpečnosti potravín alebo životného prostredia,
6. účasť na podujatiach, veľtrhoch alebo výstavách s medzinárodným významom,
7. informačné kampane zamerané predovšetkým na systémy Európskej únie vzťahujúce sa
na označenia pôvodu, zemepisné označenia a ekologickú výrobu alebo
8. prieskumy nových trhov potrebných na rozšírenie odbytísk.
9. Dožiadania na vykonanie kontroly na mieste[[15]](#footnote-15)) v treťom štáte vybavuje orgán príslušný podľa osobitného predpisu.[[16]](#footnote-16))

§ 6

**Podávanie žiadosti o podporu na propagáciu**

* 1. Žiadosť o podporu na propagáciu podľa [§ 4 ods. 1](http://www.zakonypreludi.sk/zz/2015-63#f7367013) a [§ 5 ods. 1](http://www.zakonypreludi.sk/zz/2015-63#f7367019) sa podáva agentúre
	do 15. októbra kalendárneho roka.
	2. Žiadosť o podporu na propagáciu sa podáva na tlačive, ktorého vzor je zverejnený
	na webovom sídle agentúry a musí obsahovať tieto prílohy:
1. kópiu rozhodnutia o zápise do registra záujmových združení právnických osôb[[17]](#footnote-17)), kópiu stanov združenia s vyznačením jeho registrácie na Ministerstve vnútra Slovenskej republiky, výpis odpis či obdobný výstup z registra právnických osôb, podnikateľov a orgánov verejnej moci[[18]](#footnote-18)) (ďalej len „register právnických osôb“) alebo iný doklad osvedčujúci vznik žiadateľa, ktorý je združením podnikateľov,
2. kópiu rozhodnutia o uznaní žiadateľa ako organizácie výrobcov, združenia organizácií výrobcov alebo medziodvetvovej organizácie, ktorá združuje podnikateľov v sektore vinárstva, ak ide o žiadosť organizácie výrobcov, združenia organizácií výrobcov alebo medziodvetvovej organizácie,
3. originál výpisu z obchodného registra, kópiu osvedčenia o živnostenskom oprávnení alebo iný doklad o oprávnení na podnikanie, ak ide o žiadateľa podľa § 5 ods. 1 písm. b),
4. zoznam členov žiadateľa podľa § 4 ods. 1 a § 5 ods. 1 písm. a),
5. zoznam členov organizácií výrobcov, ktorých žiadateľ združuje, ak je žiadateľ združením organizácií výrobcov,
6. originál alebo kópiu osvedčenia o registrácii žiadateľa ako vinára[[19]](#footnote-19)) vo vinohradníckom registri[[20]](#footnote-20)), ak ide o žiadateľa podľa § 5 ods. 1 písm. b),
7. stručný opis doterajších skúseností s propagáciou vína,
8. návrhy propagačných a reklamných materiálov na účely nadviazania vzťahov
s verejnosťou formou propagácie alebo formou reklamy a ďalšieho rozvíjania informovanosti cieľových skupín,
9. i vypracovaný projekt všetkých požadovaných činností s cieľmi plánovaných aktivít vrátane opisu predpokladaných technických, environmentálnych, ekonomických a sociálnych vplyvov,
10. kópiu osvedčenia o registrácii pre daň z pridanej hodnoty, ak je žiadateľ platiteľom dane z pridanej hodnoty,
11. kópiu osvedčenia o registrácii pre daň z príjmu.

§ 7

**Povinnosti žiadateľa o podporu na propagáciu**

* 1. Žiadateľ o podporu na propagáciu môže začať vykonávať opatrenia podľa [§ 4 ods. 2](http://www.zakonypreludi.sk/zz/2015-63#f7367014) a
	[§ 5 ods. 2](http://www.zakonypreludi.sk/zz/2015-63#f7367022) až po nadobudnutí právoplatnosti rozhodnutia o schválení žiadosti o podporu
	na propagáciu.
	2. Žiadateľ o podporu na propagáciu je povinný ukončiť vykonávanie opatrenia podľa [§ 4 ods. 2](http://www.zakonypreludi.sk/zz/2015-63#f7367014) a [§ 5 ods. 2](http://www.zakonypreludi.sk/zz/2015-63#f7367022) najneskôr do troch rokov odo dňa nadobudnutia právoplatnosti rozhodnutia podľa odseku 1; túto lehotu možno na žiadosť žiadateľa o podporu na propagáciu
1. jedenkrát predĺžiť najviac o dva roky alebo
2. až dvakrát predĺžiť najviac o jeden rok.
	1. Žiadateľ o podporu na propagáciu je povinný agentúre písomne oznámiť termín začatia propagačného podujatia najneskôr 30 dní pred jeho uskutočnením.
	2. Žiadateľ o podporu na propagáciu je povinný agentúre písomne oznámiť ukončenie vykonávania opatrenia podľa [§ 3](http://www.zakonypreludi.sk/zz/2015-63#f7367007) najneskôr do jedného mesiaca odo dňa ukončenia vykonávania opatrenia.
	3. Žiadateľ o podporu na propagáciu je povinný agentúre predložiť do jedného roka odo dňa doručenia oznámenia o ukončení vykonávania opatrenia propagácia správu, v ktorej uvedie účinky a splnenie cieľov uvedených v projekte a vyčísli rozdiel v odbyte vinárskych produktov pred uskutočnením opatrenia propagácia a po ukončení jeho vykonania.

§ 8

**Žiadosť o vyplatenie podpory na propagáciu**

1. Žiadosť o vyplatenie podpory na propagáciu sa podáva agentúre spolu s oznámením
podľa § 7 ods. 4.
2. Prílohou žiadosti o vyplatenie podpory na propagáciu sú
3. dokumenty podľa [§ 2 ods. 3](http://www.zakonypreludi.sk/zz/2015-63#f7366999),
4. kópie účtovných dokladov spolu s dokladmi o úhrade oprávnených výdavkov, ktoré žiadateľ vynaložil na opatrenie podľa [§ 4 ods. 2](http://www.zakonypreludi.sk/zz/2015-63#f7367014) alebo [§ 5 ods. 2](http://www.zakonypreludi.sk/zz/2015-63#f7367022) a
5. kópia zmluvy o vedení účtu žiadateľa v banke alebo potvrdenia banky o vedení účtu žiadateľa v banke s uvedením medzinárodného bankového čísla účtu.

§ 9

**Suma podpory na propagáciu**

Podporu na propagáciu možno poskytnúť vo výške najviac 50 % oprávnených výdavkov preukázaných účtovnými dokladmi, pričom výška výdavkov na opatrenie propagácia žiadateľa o podporu na propagáciu

1. podľa [§ 4 ods. 2](http://www.zakonypreludi.sk/zz/2015-63#f7367014) musí byť najmenej 10 000 eur a najviac 100 000 eur,
2. podľa [§ 5 ods. 2](http://www.zakonypreludi.sk/zz/2015-63#f7367022) musí byť najmenej 3 000 eur a najviac 15 000 eur.

**Reštrukturalizácia vinohradu**

§10

**Poskytovanie podpory na reštrukturalizáciu vinohradu**

* 1. Podporu na reštrukturalizáciu vinohradu[[21]](#footnote-21)) možno poskytnúť žiadateľovi, ktorým je podnikateľ prevádzkujúci vinohradníctvo na vinohradníckej ploche registrovanej
	podľa osobitného predpisu[[22]](#footnote-22)), ktorá je súčasťou vinohradníckych oblastí Slovenského vinohradníckeho regiónu[[23]](#footnote-23)**)** a ktorý splnil podmienky podľa § 16 ods. 1 až 4.
	2. Podpora na reštrukturalizáciu vinohradu sa poskytuje len na tieto opatrenia vykonávané
	na vinohradníckych plochách:
1. zmena odrôd,
2. zmena sponu,
3. presun vinohradu,
4. vyklčovanie.
	1. Opatrenia podľa odseku 2 písm. a) až c) zahŕňajú výsadbu nových jedincov viniča
	v minimálnej hustote 4000 krov na hektár.
	2. Pri vykonávaní opatrenia reštrukturalizácia vinohradu možno použiť len sadenice registrovaných odrôd[[24]](#footnote-24)**)** a množiteľský materiál podľa osobitného predpisu.[[25]](#footnote-25)**)**
	3. Minimálna súvislá vinohradnícka plocha, na ktorej možno vykonávať opatrenie reštrukturalizácia vinohradu, je 0,10 ha.
	4. Maximálna vinohradnícka plocha, na ktorú vzniká oprávnenie na poskytnutie podpory
	na reštrukturalizáciu vinohradu pre jedného žiadateľa, je 30 ha na jeden vinársky rok.
	5. Na každú súvislú vinohradnícku plochu sa podáva samostatná žiadosť o podporu
	na reštrukturalizáciu vinohradu.

§ 11

**Zmena odrôd**

1. Zmena odrôd je zameraná na vysadenie nového vinohradu so zmenenou odrodovou skladbou pri zachovaní výmery vinohradu.
2. Zmenu odrôd možno kombinovať s opatrením zmena sponu, presun vinohradu alebo vyklčovanie.
3. Zmena odrôd sa považuje za ukončenú, ak
4. oporná konštrukcia je dokončená s aspoň jedným nosným drôtom,
5. miera ujatia výsadby dosiahne najmenej 80 % ku koncu vinárskeho roka, ktorý nasleduje po vinárskom roku, v ktorom sa uskutočnila výsadba, okrem prípadov vyššej moci,
6. stav viniča po uskutočnení tohto opatrenia je uspokojivý a
7. je v súlade so schváleným projektom reštrukturalizácie vinohradu a žiadosťou o podporu na reštrukturalizáciu vinohradu.

§ 12

**Zmena sponu**

* 1. Zmena sponu je zameraná na vysadenie nového vinohradu so zmeneným sponom
	pri zachovaní výmery vinohradu.
	2. Zmenu sponu možno kombinovať s opatrením zmena odrôd, presun vinohradu alebo vyklčovanie.
	3. Zmena sponu sa považuje za ukončenú, ak sú splnené podmienky uvedené v [§ 11 ods. 3](http://www.zakonypreludi.sk/zz/2015-63#f7367058).

§ 13

**Presun vinohradu**

1. Presun vinohradu je zameraný na využitie kvalitnejších vinohradníckych plôch, kvalitnejších regiónov alebo svahov pri zachovaní výmery vinohradu.
2. Presun vinohradu sa musí kombinovať s opatrením vyklčovanie a zároveň ho možno kombinovať s opatrením zmena odrôd a opatrením zmena sponu.
3. Ak sa pri presune vinohradu uplatní opätovná výsadba[[26]](#footnote-26)) nového viniča v súbehu
s existenciou pôvodného viniča, ktorý sa má vyklčovať (ďalej len „súbežná výsadba“), tak
za presun vinohradu nemožno vyplatiť podporu za vyklčovanie a ani náhradu za straty
na príjmoch, ku ktorým došlo v dôsledku reštrukturalizácie vinohradu[[27]](#footnote-27)) (ďalej len „straty na príjmoch“).
4. Presun vinohradu sa považuje za ukončený, ak sú splnené podmienky uvedené v [§ 11
ods. 3](http://www.zakonypreludi.sk/zz/2015-63#f7367058).

§ 14

**Vyklčovanie**

1. Vyklčovanie zahŕňa odstránenie všetkých krov viniča a opornej konštrukcie z vinohradu.
2. Vyklčovanie sa musí kombinovať s opatrením zmena odrôd, zmena sponu alebo presun vinohradu, ktoré sa musia začať vykonávať do dvoch rokov odo dňa ukončenia vyklčovania.
3. Vyklčovanie sa považuje za ukončené, ak žiadateľ o podporu na reštrukturalizáciu vinohradu predloží agentúre
4. kópiu rozhodnutia o povolení na opätovnú výsadbu viniča na vinohradníckej ploche,
na ktorej vzniklo povolenie na opätovnú výsadbu viniča alebo
5. potvrdenie Ústredného kontrolného a skúšobného ústavu poľnohospodárskeho o vyklčovaní vinohradu.

§ 15

**Podávanie žiadosti o podporu na reštrukturalizáciu vinohradu**

1. Žiadosť o podporu na reštrukturalizáciu vinohradu sa podáva agentúre do 15. mája vinárskeho roka, ktorý predchádza vinárskemu roku, v ktorom sa má začať vykonávanie opatrenia reštrukturalizácia vinohradu.
2. Žiadateľ o podporu musí v kalendárnom roku, v ktorom podáva žiadosť o podporu
na reštrukturalizáciu vinohradu, v každom ďalšom kalendárnom roku, počas ktorého reštrukturalizáciu vinohradu vykonáva a tri roky po vyplatení podpory podať agentúre žiadosť o podporu v poľnohospodárstve v súvislosti so schémami priamych platieb,[[28]](#footnote-28)) v ktorej uvedie identifikáciu poľnohospodárskych pozemkov vinohradníckej plochy reštrukturalizovaného vinohradu v registri poľnohospodárskych pôdnych blokov,[[29]](#footnote-29)) ktorý vedie Výskumný ústav pôdoznalectva a ochrany pôdy.[[30]](#footnote-30))
3. Žiadosť o podporu na reštrukturalizáciu vinohradu sa podáva na tlačive, ktorého vzor je zverejnený webovom sídle agentúry a okrem dokumentov podľa § 2 ods. 3 musí obsahovať tieto prílohy:
	1. originál výpisu z obchodného registra, kópiu osvedčenia o zápise žiadateľa do evidencie ako samostatne hospodáriaceho roľníka[[31]](#footnote-31)) alebo iný doklad o oprávnení žiadateľa
	na podnikanie,
	2. projekt reštrukturalizácie vinohradu,
	3. originál alebo kópiu osvedčenia o registrácii vinohradu, ktorý je predmetom žiadosti
	o podporu na reštrukturalizáciu vinohradu,
	4. originál alebo kópiu rozhodnutia o povolení na výsadbu viniča[[32]](#footnote-32)) na pozemku, ktorý je predmetom žiadosti o podporu na reštrukturalizáciu vinohradu, ak sa na túto výsadbu povolenie vyžaduje,
	5. originál výpisu z listu vlastníctva k pozemku, ktorý je predmetom žiadosti o podporu
	na reštrukturalizáciu vinohradu, nie starší ako tri mesiace, použiteľný na právne účely,
	6. originál alebo kópiu nájomnej zmluvy alebo zmluvy o výpožičke k pozemku alebo k časti pozemku, ktorá je predmetom žiadosti o podporu na reštrukturalizáciu vinohradu, uzatvorenej najmenej na desať rokov od podania žiadosti o podporu na reštrukturalizáciu vinohradu, ak je žiadateľom o podporu na reštrukturalizáciu vinohradu nájomca alebo vypožičiavateľ pozemku alebo časti pozemku,
	7. písomný súhlas vlastníka pozemku alebo nadpolovičnej väčšiny spoluvlastníkov pozemku počítanej podľa veľkosti podielov,[[33]](#footnote-33)) ktorý je predmetom žiadosti o podporu
	na reštrukturalizáciu vinohradu, ak je žiadateľom nájomca pozemku alebo vypožičiavateľ pozemku a ak po ukončení opatrenia reštrukturalizácia vinohradu dôjde k zmene druhu pozemku podľa osobitného predpisu,[[34]](#footnote-34))
	8. katastrálne mapové podklady a ortofotomapy[[35]](#footnote-35)) s presne zakreslenými hranicami pozemku, na ktorom sa má vykonávať reštrukturalizácia vinohradu,
	9. identifikáciu poľnohospodárskych pozemkov vinohradníckej plochy reštrukturalizovaného vinohradu v registri poľnohospodárskych pôdnych blokov,
	10. čestné vyhlásenie, že žiadateľovi na projekt reštrukturalizácie vinohradu nie je poskytovaná podpora z programu rozvoja vidieka,
	11. kópiu osvedčenia o registrácii pre daň z pridanej hodnoty, ak je žiadateľ platiteľom dane z pridanej hodnoty.
4. Projekt reštrukturalizácie vinohradu podľa odseku 3 písm. b) musí obsahovať
	1. druh opatrenia podľa [§ 10 ods. 2](http://www.zakonypreludi.sk/zz/2015-63#f7367047) a odôvodnenie jeho vykonávania,
	2. časový harmonogram plnenia jednotlivých opatrení reštrukturalizácie vinohradu a predpokladaný termín ukončenia realizácie projektu reštrukturalizácie vinohradu,
	3. zoznam jednotlivých činností, ktoré budú v rámci reštrukturalizácie vinohradu vykonávané,
	4. vinohradnícke plochy, ktoré sú predmetom žiadosti o podporu na reštrukturalizáciu vinohradu a
	5. predbežnú kalkuláciu jednotlivých opatrení a celkové plánované náklady projektu reštrukturalizácie vinohradu.

§ 16

**Povinnosti žiadateľa o podporu na reštrukturalizáciu vinohradu**

* 1. Žiadateľ o podporu na reštrukturalizáciu vinohradu môže začať vykonávať opatrenia podľa [§ 10 ods. 2](http://www.zakonypreludi.sk/zz/2015-63#f7367047) až po nadobudnutí právoplatnosti rozhodnutia o schválení žiadosti o podporu na reštrukturalizáciu vinohradu, najneskôr však do 30. apríla vinárskeho roka, ktorý nasleduje po vinárskom roku, v ktorom bola právoplatne schválená žiadosť o podporu na reštrukturalizáciu vinohradu.
	2. Žiadateľ o podporu na reštrukturalizáciu vinohradu je povinný v termíne podľa odseku 1 zaslať agentúre písomné oznámenie o začatí vykonávania opatrenia reštrukturalizácie vinohradu.
	3. Žiadateľ o podporu na reštrukturalizáciu vinohradu je povinný do dvoch mesiacov
	odo dňa ukončenia vykonávania opatrenia reštrukturalizácia vinohradu zaslať agentúre písomné oznámenie o ukončení vykonávania opatrenia reštrukturalizácia vinohradu.
	4. Žiadateľ o podporu na reštrukturalizáciu vinohradu je povinný ukončiť vykonávanie opatrenia
1. zmena odrôd, zmena sponu a presun vinohradu najneskôr do piatich rokov odo dňa nadobudnutia právoplatnosti rozhodnutia o schválení žiadosti o podporu na reštrukturalizáciu vinohradu,
2. vyklčovanie najneskôr do dvoch rokov odo dňa nadobudnutia právoplatnosti rozhodnutia
o schválení žiadosti o podporu na reštrukturalizáciu vinohradu.
	1. Ak žiadateľ o podporu na reštrukturalizáciu vinohradu zistí, že nemôže opatrenie vykonať podľa schváleného projektu reštrukturalizácie vinohradu, môže podať agentúre žiadosť o jeho zmenu.

§ 17

**Žiadosť o vyplatenie podpory na reštrukturalizáciu vinohradu**

1. Žiadosť o vyplatenie podpory na reštrukturalizáciu vinohradu sa podáva agentúre spolu
s oznámením podľa § 16 ods. 3.
2. Prílohou žiadosti o vyplatenie podpory na reštrukturalizáciu vinohradu sú
3. kópia osvedčenia o registrácii vinohradu alebo doklad podľa § 14 ods. 3,
4. doklad o uznaní alebo overení množiteľského materiálu viniča podľa osobitného predpisu[[36]](#footnote-36)) a
5. kópia zmluvy o vedení účtu žiadateľa v banke alebo potvrdenia banky o vedení účtu žiadateľa v banke s uvedením medzinárodného bankového čísla účtu.

§ 18

**Suma podpory na reštrukturalizáciu vinohradu**

* 1. Suma podpory na reštrukturalizáciu vinohradu, ktorú možno poskytnúť na vykonávanie opatrení na vinohradníckych plochách podľa [§ 10 ods. 1](http://www.zakonypreludi.sk/zz/2015-63#f7367047) a výška náhrady za straty
	na príjmoch sú uvedené v [prílohe č. 1](http://www.zakonypreludi.sk/zz/2015-63#f7367178).
	2. Ak žiadatelia v tom istom finančnom roku[[37]](#footnote-37)) požiadajú o vyplatenie podpory
	na reštrukturalizáciu vinohradu, ktorej úhrnná suma presahuje objem finančných prostriedkov pridelených z rozpočtu Európskej únie, sumu presahujúcu objem týchto prostriedkov možno vyplatiť až po 15. októbri nasledujúceho finančného roka.

**Poistenie úrody**

§ 19

**Poskytovanie podpory na poistenie úrody**

1. Podporu na poistenie úrody[[38]](#footnote-38)) možno poskytnúť žiadateľovi, ktorý je podnikateľom prevádzkujúcim vinohradníctvo na vinohradníckej ploche registrovanej vo vinohradníckom registri a ktorý splnil povinnosť podľa § 20 ods. 3.
2. Podpora na poistenie úrody sa poskytuje na opatrenia proti škode na úrode spôsobenej udalosťami podľa osobitného predpisu.38)
3. Najmenšia súvislá vinohradnícka plocha, na ktorú možno poskytnúť podporu na poistenie úrody, je 0,35 ha.

§ 20

**Podávanie žiadosti o podporu na poistenie úrody**

1. Žiadosť o podporu na poistenie úrody sa podáva agentúre do 15. mája kalendárneho roka.
2. Žiadosť o podporu na poistenie úrody sa podáva na tlačive, ktorého vzor je zverejnený webovom sídle agentúry a okrem dokumentov podľa § 2 ods. 3 musí obsahovať tieto prílohy:
	1. originál výpisu z obchodného registra, kópiu osvedčenia o zápise žiadateľa do evidencie ako samostatne hospodáriaceho roľníka alebo iný doklad o oprávnení žiadateľa
	na podnikanie,
	2. originál alebo kópiu osvedčenia o registrácii vinohradu, ktorý je predmetom žiadosti
	o podporu na poistenie úrody,
	3. originál alebo kópiu poistnej zmluvy
	4. čestné vyhlásenie žiadateľa o podporu na poistenie úrody o tom, že mu v príslušnom kalendárnom roku nebola poskytnutá dotácia na úhradu platby poistného podľa osobitného predpisu,[[39]](#footnote-39))
	5. kópiu zmluvy o vedení účtu žiadateľa v banke alebo potvrdenia banky o vedení účtu žiadateľa v banke s uvedením medzinárodného bankového čísla účtu.
3. Doklady o úhradách platieb poistného za príslušný kalendárny rok žiadateľ doručí agentúre najneskôr do 31. decembra príslušného kalendárneho roka.

§ 21

**Suma podpory na poistenie úrody**

Podporu na poistenie úrody možno poskytnúť v sume najviac

1. 80 % uhradeného ročného poistného, ak predmetom poistnej zmluvy je poistenie úrody proti škode na úrode spôsobenej nepriaznivou poveternostnou udalosťou, ktorú možno prirovnať k prírodnej katastrofe,[[40]](#footnote-40))
2. 50 % uhradeného ročného poistného, ak predmetom poistnej zmluvy je poistenie úrody proti škode na úrode spôsobenej
3. inou nepriaznivou poveternostnou udalosťou,[[41]](#footnote-41))
4. zvieratami,
5. chorobou viniča alebo
6. zamorením škodcami.

**Investície**

§ 22

**Poskytovanie podpory na investície**

1. Podporu na investície[[42]](#footnote-42)) možno poskytnúť žiadateľovi, ktorý splnil povinnosti podľa § 24 ods. 2 a 3 a ktorý
2. je podnikateľom v sektore vinárstva alebo
3. združením podnikateľov v sektore vinárstva, organizáciou výrobcov uznanou v sektore vinárstva alebo medziodvetvovou organizáciou uznanou v sektore vinárstva.
4. Podpora na investície sa poskytuje na tieto opatrenia:
5. nákup nových drevených sudov alebo drevených nádob, určených na skladovanie alebo zrenie vína,
6. investície do označovania vinárskych produktov novými etiketami s dvojrozmerným kódom typu QR slúžiacim na rýchle dekódovanie informácií o pôvode vína (QR kód),
7. investície do označovania nových korkových alebo sklenených uzáverov vína s chráneným označením pôvodu výrazom „Districtus Slovakia Controllatus“ alebo skratkou „D. S. C.“.[[43]](#footnote-43))

§ 23

**Podávanie žiadosti o podporu na investície**

* 1. Žiadateľ podľa § 22 ods. 1 písm. a), ktorý vedie účtovníctvo podľa osobitného predpisu[[44]](#footnote-44)) a ktorý má povinnosť predkladať riadnu individuálnu účtovnú závierku a mimoriadnu individuálnu účtovnú závierku (ďalej len „účtovná závierka“) na schválenie svojmu orgánu podľa osobitného predpisu[[45]](#footnote-45)), najneskôr 15 pracovných dní pred termínom podania žiadosti o podporu na investície uloží svoju schválenú účtovnú závierku za posledné účtovné obdobie do registra účtovných závierok,[[46]](#footnote-46)) ak takáto účtovná závierka nie je v registri účtovných závierok uložená. Ak je žiadateľova účtovná závierka v registri účtovných závierok uložená ako neschválená, žiadateľ najneskôr 15 pracovných dní pred termínom podania žiadosti o podporu na investície uloží do registra účtovných závierok oznámenie o dátume jej schválenia[[47]](#footnote-47)).
	2. Žiadateľ podľa § 22 ods. 1 písm. a), ktorý vedie účtovníctvo podľa osobitného predpisu44) a ktorý nemá povinnosť predkladať účtovnú závierku na schválenie svojmu orgánu podľa osobitného predpisu45), najneskôr 15 pracovných dní pred termínom podania žiadosti o podporu na investície uloží svoju účtovnú závierku za posledné účtovné obdobie do registra účtovných závierok.
	3. Žiadosť o podporu na investície sa podáva agentúre do 15. októbra kalendárneho roka.
	4. Žiadosť o podporu na investície sa podáva na tlačive, ktorého vzor je zverejnený na webovom sídle agentúry a musí obsahovať tieto prílohy:
	5. originál výpisu z obchodného registra, originál výpisu zo živnostenského registra, kópiu osvedčenia o živnostenskom oprávnení alebo iný doklad o oprávnení žiadateľa na podnikanie, ak je žiadateľ podnikateľom,
	6. kópiu rozhodnutia o zápise žiadateľa do registra združení, kópiu stanov združenia s vyznačením jeho registrácie na Ministerstve vnútra Slovenskej republiky, výpis odpis či obdobný výstup z registra právnických osôb alebo iný doklad osvedčujúci vznik žiadateľa, ktorý je združením podnikateľov,
	7. kópiu rozhodnutia o uznaní žiadateľa ako organizácie výrobcov alebo medziodvetvovej organizácie, ktorá združuje podnikateľov v sektore vinárstva, ak ide o žiadosť organizácie výrobcov alebo medziodvetvovej organizácie,
	8. kópie daňových priznaní žiadateľa za posledné dve zdaňovacie obdobia spolu s potvrdením príslušného správcu dane o ich podaní podľa osobitného predpisu,[[48]](#footnote-48)) ak je žiadateľ podnikateľom, ktorý vedie daňovú evidenciu podľa osobitného predpisu,[[49]](#footnote-49))
	9. čestné vyhlásenie žiadateľa o hodnote jeho hmotného majetku a nehmotného majetku, ktorý slúži na jeho podnikanie, ak je žiadateľ podnikateľom, ktorý vedie daňovú evidenciu podľa osobitného predpisu a nemá povinnosť viesť daňovú evidenciu o hmotnom majetku a nehmotnom majetku zaradenom do obchodného majetku,
	10. zoznam členov žiadateľa podľa § 22 ods. 1 písm. b),
	11. projekt investície vrátane predpokladaných prínosov investície,
	12. originál alebo kópiu osvedčenia o registrácii žiadateľa ako vinára vo vinohradníckom registri, ak je ide o žiadosť žiadateľa podľa § 22 ods. 1 písm. a) a
	13. kópiu osvedčenia o registrácii žiadateľa pre daň z pridanej hodnoty, ak je žiadateľ platiteľom dane z pridanej hodnoty.

§ 24

**Povinnosti žiadateľa o podporu na investície**

1. Žiadateľ o podporu na investície môže začať vykonávať opatrenie investície až
po nadobudnutí právoplatnosti rozhodnutia o schválení žiadosti o podporu na investície.
2. Žiadateľ o podporu na investície je povinný vykonať opatrenie investície najneskôr
do dvoch rokov odo dňa nadobudnutia právoplatnosti rozhodnutia o schválení žiadosti
o podporu na investície.
3. Žiadateľ o podporu na investície je povinný písomne oznámiť agentúre ukončenie vykonávania opatrenia najneskôr do jedného mesiaca odo dňa ukončenia vykonávania opatrenia investície.
4. Žiadateľ o podporu na investície na opatrenie podľa [§ 22 ods. 2 písm. a)](http://www.zakonypreludi.sk/zz/2015-63#f7367140) je povinný používať sudy a nádoby na účely, na ktoré mu bola poskytnutá podpora na investície, najmenej tri roky odo dňa vyplatenia podpory na investície.

§ 25

**Žiadosť o vyplatenie podpory na investície**

* 1. Žiadateľ, podľa § 22 ods. 1 písm. a), ktorý vedie účtovníctvo podľa osobitného
	predpisu44) a ktorý nemá povinnosť predkladať účtovnú závierku na schválenie svojmu orgánu podľa osobitného predpisu45), najneskôr 15 pracovných dní pred termínom podania žiadosti o vyplatenie podpory za investície uloží svoju schválenú účtovnú závierku za posledné účtovné obdobie do registra účtovných závierok, ak takáto účtovná závierka nie je v registri účtovných závierok uložená. Ak je žiadateľova účtovná závierka v registri účtovných závierok uložená ako neschválená, žiadateľ najneskôr 15 pracovných dní
	pred termínom podania žiadosti o vyplatenie podpory za investície uloží do registra účtovných závierok oznámenie o dátume jej schválenia.
	2. Žiadateľ podľa § 22 ods. 1 písm. a), ktorý vedie účtovníctvo podľa osobitného predpisu44) a ktorý nemá povinnosť predkladať účtovnú závierku na schválenie svojmu orgánu
	podľa osobitného predpisu45), najneskôr 15 pracovných dní pred termínom podania žiadosti
	o vyplatenie podpory za investície uloží svoju účtovnú závierku za posledné účtovné obdobie do registra účtovných závierok.
	3. Žiadosť o vyplatenie podpory za investície sa podáva agentúre spolu s oznámením
	podľa § 24 ods. 3.
	4. Prílohou žiadosti o vyplatenie podpory za investície sú
1. dokumenty podľa § 2 ods. 3,
2. kópie účtovných dokladov spolu s dokladmi o úhrade oprávnených výdavkov, ktoré žiadateľ vynaložil na opatrenie podľa § 22 ods. 2,
3. kópie daňových priznaní žiadateľa za posledné dve zdaňovacie obdobia spolu s potvrdením príslušného správcu dane o ich podaní podľa osobitného predpisu,48) ak je žiadateľ podnikateľom, ktorý vedie daňovú evidenciu podľa osobitného predpisu,49)
4. čestné vyhlásenie žiadateľa o hodnote jeho hmotného majetku a nehmotného majetku, ktorý slúži na jeho podnikanie, ak je žiadateľ podnikateľom, ktorý vedie daňovú evidenciu podľa osobitného predpisu a nemá povinnosť viesť daňovú evidenciu o hmotnom majetku a nehmotnom majetku zaradenom do obchodného majetku,
5. kópia zmluvy o vedení účtu žiadateľa v banke alebo potvrdenia banky o vedení účtu žiadateľa v banke s uvedením medzinárodného bankového čísla účtu.

§ 26

**Suma podpory na investície**

Podpora na investície na opatrenie podľa [§ 22 ods. 2 písm. a)](http://www.zakonypreludi.sk/zz/2015-63#f7367140) sa poskytuje len na investíciu
vo výške najmenej 5 000 eur a najviac 25 000 eur a podpora na investície na opatrenie
podľa [§ 22 ods. 2 písm. b)](http://www.zakonypreludi.sk/zz/2015-63#f7367140) alebo c) sa poskytuje len na investíciu vo výške najmenej 5 000 eur a najviac 50 000 eur. Podpora na investície sa poskytne v sume najviac

* 1. 40 % oprávnených nákladov na investíciu realizovanú na území Bratislavského kraja,
	2. 50 % oprávnených nákladov na investíciu realizovanú na území ostatných krajov Slovenskej republiky.

§ 27

**Spoločné ustanovenia**

* 1. Ak žiadateľ o podporu vezme bez odôvodnenia späť svoju žiadosť, je povinný nahradiť náklady spojené s administratívnou a kontrolnou činnosťou, ktorá bola vykonaná v súvislosti s jeho žiadosťou.
	2. Žiadateľ o podporu nesmie na tieto opatrenia žiadať a prijímať inú podporu z verejných prostriedkov.
	3. Žiadateľ o poskytnutie podpory je povinný umožniť kontrolnému orgánu vykonať kontrolu na mieste[[50]](#footnote-50)) a spolupracovať s týmto kontrolným orgánom.

§ 28

**Prechodné ustanovenia**

1. Žiadosť o podporu v rámci spoločnej organizácie trhu s vínom podaná do 31. marca 2017 sa posúdi podľa doterajšieho predpisu.
2. Podporu za reštrukturalizáciu vinohradu a náhradu za straty na príjmoch, o ktorej vyplatení nebolo právoplatne rozhodnuté do 31. marca 2017, možno vyplatiť spôsobom a
vo výške podľa tohto nariadenia vlády, ak bola reštrukturalizácia vinohradu vykonaná
za podmienok podľa tohto nariadenia vlády.

§ 29

**Záverečné ustanovenie**

Týmto nariadením vlády sa vykonávajú právne záväzné akty Európskej únie uvedené
v [prílohe č. 2](http://www.zakonypreludi.sk/zz/2015-63#f7367182).

§ 30

**Zrušovacie ustanovenie**

Zrušuje sa nariadenie vlády Slovenskej republiky č. 63/2015 Z. z. o podmienkach poskytovania podpory v rámci spoločnej organizácie trhu s vínom.

§ 31

**Účinnosť**

Toto nariadenie vlády nadobúda účinnosť 15. apríla 2017.

**Príloha č. 1 k nariadeniu vlády č. ..../2017. Z. z.**

SUMY PODPÔR ZA REŠTRUKTURALIZÁCIU VINOHRADU

Tabuľka č. 1

|  |  |
| --- | --- |
| **Priemerný počet jedincov viniča vysadených v rámci reštrukturalizácie vinohradu/ha** | **Podpora v eurách/ha za opatrenie zmena odrôd, zmena sponu alebo presun vinohradu** |
| **Bratislavský kraj** | **Ostatné kraje Slovenskej republiky** |
| 4000 až 5000 | 14 878 | 22 316 |
| 5001 až 5682 | 15 985 | 23 977 |
| 5683 a viac | 16 907 | 25 361 |

Tabuľka č. 2

|  |  |
| --- | --- |
| **Podpora v eurách/ha za opatrenie vyklčovanie pri kombinácii s opatrením zmena odrôd, zmena sponu alebo presun vinohradu** **bez súbežnej výsadby** | **Náhrada za straty na príjmoch v eurách/ha** **pri kombinácii s opatrením zmena odrôd, zmena sponu alebo presun vinohradu** **bez súbežnej výsadby** |
| **Bratislavský kraj** | **Ostatné kraje Slovenskej republiky** |
| 1712 | 2568 | 550 |

Kombinácia opatrení podľa tabuľky č. 1 sa pri určovaní výšky podpory za reštrukturalizáciu vinohradu nezohľadňuje a za ktorékoľvek z týchto opatrení alebo za akúkoľvek ich kombináciu sa podpora poskytuje len vo výške určenej podľa tabuľky č. 1.

Podpora za opatrenie vyklčovanie sa vypláca popri podpore za opatrenie alebo opatrenia podľa tabuľky č. 1, s ktorými sa kombinovalo. Podpora za opatrenie vyklčovanie sa nevyplatí, ak žiadateľ o podporu na reštrukturalizáciu vinohradu uplatnil pri opatrení presun vinohradu súbežnú výsadbu.

Náhradu za straty na príjmoch možno poskytnúť len v prípade kombinácie opatrenia vyklčovanie s opatrením alebo opatreniami podľa tabuľky č. 1. Náhrada za straty na príjmoch sa vypláca paušálne až po ukončení opatrenia alebo opatrení podľa tabuľky č. 1. Náhrada
za straty na príjmoch sa nevyplatí, ak žiadateľ o podporu na reštrukturalizáciu vinohradu uplatnil pri opatrení presun vinohradu súbežnú výsadbu.

Celkovú výšku podpory za reštrukturalizáciu vinohradu v prípade kombinácie opatrení
podľa tabuľky č. 1 s opatrením vyklčovanie tvorí súčet podpory určenej podľa tabuľky č. 1, podpory za vyklčovanie určenej podľa tabuľky č. 2 a náhrady za straty na príjmoch určenej podľa tabuľky č. 2.

**Príloha č. 2 k nariadeniu vlády č. ..../2017 Z. z.**

ZOZNAM VYKONÁVANÝCH PRÁVNE ZÁVÄZNÝCH AKTOV EURÓPSKEJ ÚNIE

1. Nariadenie Komisie (ES) č. 555/2008 z 27. júna 2008, ktorým sa ustanovujú podrobné pravidlá vykonávania nariadenia Rady (ES) č. 479/2008 o spoločnej organizácii trhu s vínom, pokiaľ ide o podporné programy, obchod s tretími krajinami, výrobný potenciál a kontroly vo vinárskom sektore (Ú. v. EÚ L 170, 30. 6. 2008) v znení
* nariadenia Komisie (ES) č. 42/2009 z 20. januára 2009 (Ú. v. EÚ L 16, 21. 1. 2009),
* nariadenia Komisie (ES) č. 702/2009 z 3. augusta 2009 (Ú. v. EÚ L 202, 4. 8. 2009),
* nariadenia Komisie (EÚ) č. 772/2010 z 1. septembra 2010 (Ú. v. EÚ L 232, 2. 9. 2010),
* vykonávacieho nariadenia Komisie (EÚ) č. 314/2012 z 12. apríla 2012 (Ú. v. EÚ L 103, 13. 4. 2012),
* vykonávacieho nariadenia Komisie (EÚ) č. 568/2012 z 28. júna 2012 (Ú. v. EÚ L 169, 29. 6. 2012),
* vykonávacieho nariadenia Komisie (EÚ) č. 202/2013 z 8. marca 2013 (Ú. v. EÚ L 67, 9. 3. 2013),
* nariadenia Komisie (EÚ) č. 519/2013 z 21. februára 2013 (Ú. v. EÚ L 158, 10. 6. 2013),
* vykonávacieho nariadenia Komisie (EÚ) č. 600/2013 z 24. júna 2013 (Ú. v. EÚ L 172, 25. 6. 2013),
* vykonávacieho nariadenia Komisie (EÚ) č. 752/2013 z 31. júla 2013 (Ú. v. EÚ L 210, 6. 8. 2013),
* vykonávacieho nariadenia Komisie (EÚ) č. 994/2013 zo 16. októbra 2013 (Ú. v. EÚ L 276, 17. 10. 2013),
* vykonávacieho nariadenia Komisie (EÚ) č. 168/2014 z 21. februára 2014 (Ú. v. EÚ L 54, 22. 2. 2014),
* delegovaného nariadenia Komisie (EÚ) č. 612/2014 z 11. marca 2014 (Ú. v. EÚ L 168, 7. 6. 2014),
* vykonávacieho nariadenia Komisie (EÚ) č. 614/2014 zo 6. júna 2014 (Ú. v. EÚ L 168, 7. 6. 2014),
	+ vykonávacieho nariadenia Komisie (EÚ) 2015/1991 z 5. novembra 2015 (Ú. v. EÚ L 290, 6. 11. 2015)
	+ vykonávacieho nariadenia Komisie (EÚ) 2016/38 zo 14. januára 2016 (Ú. v. EÚ L 11, 16.1.2016),
	+ delegovaného nariadenia Komisie (EÚ) 2016/1149 z 15. apríla 2016 (Ú. v. EÚ L 190, 15.7.2016).
1. Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20. 12. 2013) v znení
* nariadenia Európskeho parlamentu a Rady (EÚ) č. 1310/2013 zo 17. decembra 2013 (Ú. v. EÚ L 347, 20. 12. 2013).
1. Vykonávacie nariadenie Komisie (EÚ) 2015/561 zo 7. apríla 2015, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o režim povolení na výsadbu viniča (Ú. v. EÚ L 93, 9. 4. 2015).
2. Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20. 12. 2013) v znení
* nariadenia Európskeho parlamentu a Rady (EÚ) č. 1310/2013 zo 17. decembra 2013 (Ú. v. EÚ L 347, 20. 12. 2013),
* delegovaného nariadenia Komisie (EÚ) 2016/1166 zo 17. mája 2016 (Ú. v. EÚ L 193, 19.7.2016),
* delegovaného nariadenia Komisie (EÚ) 2016/1226 z 4. mája 2016 (Ú. v. EÚ L 202, 28.7.2016).
1. Nariadenie Komisie (EÚ) č. 702/2014 z 25. júna 2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie (Ú. v. EÚ L 193, 1. 7. 2014).
2. Delegované nariadenie Komisie (EÚ) 2016/1149 z 15. apríla 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o vnútroštátne podporné programy v sektore vinohradníctva a vinárstva a ktorým sa mení nariadenie Komisie (ES) č. 555/2008 (Ú. v. EÚ L 190, 15.7.2016).
3. Vykonávacie nariadenie Komisie (EÚ) 2016/1150 z 15. apríla 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013 pokiaľ ide o vnútroštátne podporné programy v sektore vinohradníctva a vinárstva (Ú. v. EÚ L 190, 15.7.2016).
1. Čl. 6 písm. d) a čl. 39 až 54 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347,
20. 12. 2013) v platnom znení. [↑](#footnote-ref-1)
2. [§ 3 ods. 2 zákona č. 82/2005 Z. z.](http://www.zakonypreludi.sk/zz/2005-82#f6322302) o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. [↑](#footnote-ref-2)
3. Napríklad zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákon
č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. [↑](#footnote-ref-3)
4. § 10 písm. f) zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. [↑](#footnote-ref-4)
5. § 10 písm. g) zákona č. 91/2016 Z. z. [↑](#footnote-ref-5)
6. [§ 19 ods. 3 zákona č. 523/2004 Z. z.](http://www.zakonypreludi.sk/zz/2004-523#f6258854) o rozpočtových pravidlách verejnej správy a o zmene a doplnení niektorých zákonov v znení zákona č. 323/2007 Z. z. [↑](#footnote-ref-6)
7. [§ 7 ods. 1 písm. a) zákona č. 543/2007 Z. z.](https://www.slov-lex.sk/pravne-predpisy/SK/ZZ/2007/543/#paragraf-7.odsek-1.pismeno-a) o pôsobnosti orgánov štátnej správy pri poskytovaní podpory v pôdohospodárstve a rozvoji vidieka. [↑](#footnote-ref-7)
8. Čl. 25 vykonávacieho nariadenie Komisie (EÚ) 2016/1150 z 15. apríla 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013 pokiaľ ide o vnútroštátne podporné programy v sektore vinohradníctva a vinárstva (Ú. v. EÚ L 190, 15.7.2016). [↑](#footnote-ref-8)
9. Čl. 45 ods. 1 písm. a) nariadenia Rady (EÚ) č. 1308/2013 v platnom znení. [↑](#footnote-ref-9)
10. § 2 ods. 2 Obchodného zákonníka. [↑](#footnote-ref-10)
11. Čl. 152 až 154 nariadenia Rady (EÚ) č. 1308/2013 v platnom znení, § 24 zákona č. 313/2009 Z. z. o vinohradníctve a vinárstve. [↑](#footnote-ref-11)
12. Čl. 156 nariadenia Rady (EÚ) č. 1308/2013 v platnom znení. [↑](#footnote-ref-12)
13. Čl. 157 a 158 nariadenia Rady (EÚ) č. 1308/2013 v platnom znení. [↑](#footnote-ref-13)
14. Čl. 45 ods. 1 písm. b) nariadenia Rady (EÚ) č. 1308/2013 v platnom znení. [↑](#footnote-ref-14)
15. Čl. 31 nariadenia Komisie (EÚ) 2016/1150. [↑](#footnote-ref-15)
16. § 10a ods. 1 písm. n) zákona č. 151/2010 Z. z. o zahraničnej službe a o zmene a doplnení niektorých zákonov v znení zákona č. 325/2014 Z. z. [↑](#footnote-ref-16)
17. § 20i ods. 2 Občianskeho zákonníka v znení neskorších predpisov. [↑](#footnote-ref-17)
18. § 7 ods. 3 až 5 zákona č. 272/2015 Z. z. o registri právnických osôb, podnikateľov a orgánov verejnej moci a
o zmene a doplnení niektorých zákonov. [↑](#footnote-ref-18)
19. § 2 písm. z) zákona č. 313/2009 Z. z. [↑](#footnote-ref-19)
20. § 8 ods. 1 zákona č. 313/2009 Z. z. [↑](#footnote-ref-20)
21. Čl. 46 ods. 3 nariadenia Rady (EÚ) č. 1308/2013 v platnom znení. [↑](#footnote-ref-21)
22. § 8 ods. 3 a 4 zákona č. 313/2009 Z. z. [↑](#footnote-ref-22)
23. § 7 ods. 2 zákona č. 313/2009 Z. z. v znení zákona č. 353/2012 Z. z., príloha č. 2 vyhlášky Ministerstva pôdohospodárstva Slovenskej republiky č. 350/2009 Z. z., ktorou sa vykonávajú niektoré ustanovenia zákona
č. 313/2009 Z. z. o vinohradníctve a vinárstve. [↑](#footnote-ref-23)
24. Nariadenie vlády Slovenskej republiky č. [50/2007 Z. z.](https://www.slov-lex.sk/pravne-predpisy/SK/ZZ/2007/50/) o registrácii odrôd pestovaných rastlín v znení neskorších predpisov. [↑](#footnote-ref-24)
25. Nariadenie vlády Slovenskej republiky č. [49/2007 Z. z.](https://www.slov-lex.sk/pravne-predpisy/SK/ZZ/2007/49/), ktorým sa ustanovujú požiadavky na uvádzanie množiteľského materiálu viniča na trh. [↑](#footnote-ref-25)
26. § 3 ods. 1 písm. c) zákona č. 313/2009 Z. z. [↑](#footnote-ref-26)
27. Čl. 46 ods. 4 písm. a) nariadenia Rady (EÚ) č. 1308/2013 v platnom znení. [↑](#footnote-ref-27)
28. Napríklad nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov, nariadenie vlády Slovenskej republiky č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení nariadenia vlády Slovenskej republiky č. 122/2016 Z. z. [↑](#footnote-ref-28)
29. § 2 písm. c) zákona č. 543/2007 Z. z. [↑](#footnote-ref-29)
30. § 4 ods. 1 zákona č. 220/2004 Z. z. o ochrane a využívaní poľnohospodárskej pôdy a o zmene zákona
č. [245/2003 Z. z.](https://www.slov-lex.sk/pravne-predpisy/SK/ZZ/2003/245/) o integrovanej prevencii a kontrole znečisťovania životného prostredia a o zmene a doplnení niektorých zákonov. [↑](#footnote-ref-30)
31. § 12c ods. 1 zákona č. 105/1990 Zb. o súkromnom podnikaní občanov v znení zákona č. 219/1991 Zb. [↑](#footnote-ref-31)
32. § 3 ods. 1 zákona č. 313/2009 Z. z. [↑](#footnote-ref-32)
33. § [139 ods. 2 Občianskeho zákonníka](https://www.slov-lex.sk/pravne-predpisy/SK/ZZ/1964/40/#paragraf-139) v znení zákona č. 509/1991 Zb. [↑](#footnote-ref-33)
34. [§ 9 až 11 zákona č. 220/2004 Z. z.](https://www.slov-lex.sk/pravne-predpisy/SK/ZZ/2004/220/#paragraf-9) v znení neskorších predpisov. [↑](#footnote-ref-34)
35. Čl. 70 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS)
č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ
L 347, 20. 12. 2013) v platnom znení. [↑](#footnote-ref-35)
36. § 11 ods. 1 nariadenia vlády Slovenskej republiky č. 49/2007 Z. z. [↑](#footnote-ref-36)
37. Čl. 39 nariadenia Rady (EÚ) č. 1306/2013 v platnom znení. [↑](#footnote-ref-37)
38. Čl. 49 ods. 1 nariadenia Rady (EÚ) č. 1308/2013 v platnom znení. [↑](#footnote-ref-38)
39. Výnos Ministerstva pôdohospodárstva a rozvoja vidieka Slovenskej republiky z 10. decembra 2014
č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve (oznámenie č. [368/2014 Z. z.](https://www.slov-lex.sk/pravne-predpisy/SK/ZZ/2014/368/)). [↑](#footnote-ref-39)
40. Čl. 2 bod 16 nariadenia Komisie (EÚ) č. 702/2014 z 25. júna 2014, ktorým sa určité kategórie pomoci
v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné
s vnútorným trhom pri uplatňovaní článkov 107 a 108 Zmluvy o fungovaní Európskej únie (Ú. v. EÚ L 193,
1. 7. 2014). [↑](#footnote-ref-40)
41. Čl. 2 bod 17 nariadenia Komisie (EÚ) č. 702/2014 v platnom znení. [↑](#footnote-ref-41)
42. Čl. 50 ods. 1 nariadenia Rady (EÚ) č. 1308/2013 v platnom znení. [↑](#footnote-ref-42)
43. § 15 ods. 3 písm. b) zákona č. 313/2009 Z. z. [↑](#footnote-ref-43)
44. Zákon č. 431/2002 Z. z. o účtovníctve v znení neskorších predpisov. [↑](#footnote-ref-44)
45. § 40 ods. 1 Obchodného zákonníka v znení neskorších predpisov. [↑](#footnote-ref-45)
46. § 23 zákona č. 431/2002 Z. z. v znení neskorších predpisov. [↑](#footnote-ref-46)
47. § 23a ods. 4 zákona č. 431/2002 Z. z. v znení neskorších predpisov. [↑](#footnote-ref-47)
48. § 32 zákona č. 595/2003 Z. z. o dani z príjmov v znení neskorších predpisov. [↑](#footnote-ref-48)
49. § 6 ods. 10 a 11 zákona č. 595/2003 Z. z. v znení neskorších predpisov. [↑](#footnote-ref-49)
50. [§ 11 zákona č. 543/2007 Z. z.](https://www.slov-lex.sk/pravne-predpisy/SK/ZZ/2007/543/#paragraf-11) v znení zákona č. 390/2009 Z. z. [↑](#footnote-ref-50)